title: https://risaleoku.com/oku/osisarat/278
article: أڭ تميز و أڭ طوغرى دين مسلمانلقدر
  مشهور محرّر، مستشرق، أدبياتِ عربيه متخصّصى و قرآنِ كريمڭ مترجمى دوقتور موريس شويله دييور:
  بزانس خرستيانلرينى، ايچنه دوشدكلرى باطل إعتقادلر گريوهسندن، آنجق عربستانڭ حراء طاغنده يوكسهلن سس قورتارهبيلمشدر. إلٰهى كلمهيى أڭ علوى مقامه يوكسلتن سس، بو سس ايدى. فقط روملر بو سسى ديڭلهيهمهمشلردى. بو سس، إنسانلره أڭ تميز و أڭ طوغرى دينى تعليم ايدييوردى. او يوكسك دين كه، اونڭ حقّنده، غندو فِرهى هَسين گبى محقّق بر فاضل، شو سوزلرى پك حقلى اولارق سويلهيور: "بو دينده مقدّس صولر، شايانِ تبرّك أشيا، أصنام و عزيزلر، ياخود أعمالِ صالحهدن مجرّد ايمانى مفيد طانييان عقيدهلر، ياخود سكراتِ موت أثناسنده ندامتڭ بر فائده ويرهجگنى إفاده ايدن سوزلر، ياخود باشقهلرى طرفندن وقوع بولاجق دعا و نيازلرڭ گناهكارلرى قورتارهجغنه دائر إفادهلرى يوقدر. چونكه بو گبى عقيدهلر، اونلرى قبول ايدنلرى آلچالتمشدر."
  زمانلر گچدكجه، قرآنڭ علوى سرلرى إنكشاف ايدييور
  دوقتور موريس، (لو پارله فرانسس رومان) عنوانلى غزتهده قرآنڭ فرانسزجه مترجملرندن سلمان روناحڭ تنقيداتنه ويرديگى جوابده دييور كه:
  قرآن نهدر؟ هر تنقيدڭ فوقنده بر فصاحت و بلاغت معجزهسيدر. قرآنڭ، اوچ يوز أللى ميليون مسلمانڭ گوگسنى حقلى بر غرورله قبارتان مزيتى، اونڭ هر معنايى حسنِ إفاده ايتمهسى إعتباريله، منزَل كتابلرڭ أڭ مكمّلى و أزلى اولماسيدر. خاير، داها ايلرى گيدهبيليرز: قرآن، قدرتِ أزليهنڭ، عنايت ايله إنسانه بخش ايتديگى كتبِ سماويهنڭ أڭ گوزليدر. بشريتڭ رفاهى نقطهِٔ نظرندن قرآنڭ بياناتى، يونان فلسفهسنڭ إفاداتندن پك زياده علويدر. قرآن، أرض و سمانڭ خالقنه حمد و شكرانله طولودر. قرآنڭ هر كلمهسى، هر شيئى يارادان و هر شيئى حائز اولديغى قابليته گوره سَوق و إرشاد ايدن ذاتِ كبريانڭ عظمتنده مندمجدر. أدبيات ايله علاقهدار اولانلر ايچون قرآن، بر كتابِ أدبدر. لسان متخصّصلرى ايچون قرآن، بر ألفاظ خزينهسيدر. شاعرلر ايچون قرآن، بر آهنك منبعيدر. بوندن باشقه بو كتاب· أحكام و فقه نامنه بر محيطِ معارفدر. داودڭ (عس) زمانندن، ژان طالموسڭ دورينه قدر گوندريلن كتابلرڭ هيچ برى، قرآنِ كريمڭ آيتلريله موفّقيتلى بر شكلده رقابت ايدهمهمشدر. بوندن طولاييدر كه، مسلمانلرڭ يوكسك صنفلرى، حياتڭ حقيقتنى قاورامق نقطهِٔ نظرندن نه قدر تنوّر ايدرلرسه، او درجه قرآن ايله علاقهدار اولويورلر و اوڭا او قدر تعظيم و حرمت گوسترييورلر.
  مشهور محرّر، مستشرق، أدبياتِ عربيه متخصّصى و قرآنِ كريمڭ مترجمى دوقتور موريس شويله دييور:
  بزانس خرستيانلرينى، ايچنه دوشدكلرى باطل إعتقادلر گريوهسندن، آنجق عربستانڭ حراء طاغنده يوكسهلن سس قورتارهبيلمشدر. إلٰهى كلمهيى أڭ علوى مقامه يوكسلتن سس، بو سس ايدى. فقط روملر بو سسى ديڭلهيهمهمشلردى. بو سس، إنسانلره أڭ تميز و أڭ طوغرى دينى تعليم ايدييوردى. او يوكسك دين كه، اونڭ حقّنده، غندو فِرهى هَسين گبى محقّق بر فاضل، شو سوزلرى پك حقلى اولارق سويلهيور: "بو دينده مقدّس صولر، شايانِ تبرّك أشيا، أصنام و عزيزلر، ياخود أعمالِ صالحهدن مجرّد ايمانى مفيد طانييان عقيدهلر، ياخود سكراتِ موت أثناسنده ندامتڭ بر فائده ويرهجگنى إفاده ايدن سوزلر، ياخود باشقهلرى طرفندن وقوع بولاجق دعا و نيازلرڭ گناهكارلرى قورتارهجغنه دائر إفادهلرى يوقدر. چونكه بو گبى عقيدهلر، اونلرى قبول ايدنلرى آلچالتمشدر."
  زمانلر گچدكجه، قرآنڭ علوى سرلرى إنكشاف ايدييور
  دوقتور موريس، (لو پارله فرانسس رومان) عنوانلى غزتهده قرآنڭ فرانسزجه مترجملرندن سلمان روناحڭ تنقيداتنه ويرديگى جوابده دييور كه:
  قرآن نهدر؟ هر تنقيدڭ فوقنده بر فصاحت و بلاغت معجزهسيدر. قرآنڭ، اوچ يوز أللى ميليون مسلمانڭ گوگسنى حقلى بر غرورله قبارتان مزيتى، اونڭ هر معنايى حسنِ إفاده ايتمهسى إعتباريله، منزَل كتابلرڭ أڭ مكمّلى و أزلى اولماسيدر. خاير، داها ايلرى گيدهبيليرز: قرآن، قدرتِ أزليهنڭ، عنايت ايله إنسانه بخش ايتديگى كتبِ سماويهنڭ أڭ گوزليدر. بشريتڭ رفاهى نقطهِٔ نظرندن قرآنڭ بياناتى، يونان فلسفهسنڭ إفاداتندن پك زياده علويدر. قرآن، أرض و سمانڭ خالقنه حمد و شكرانله طولودر. قرآنڭ هر كلمهسى، هر شيئى يارادان و هر شيئى حائز اولديغى قابليته گوره سَوق و إرشاد ايدن ذاتِ كبريانڭ عظمتنده مندمجدر. أدبيات ايله علاقهدار اولانلر ايچون قرآن، بر كتابِ أدبدر. لسان متخصّصلرى ايچون قرآن، بر ألفاظ خزينهسيدر. شاعرلر ايچون قرآن، بر آهنك منبعيدر. بوندن باشقه بو كتاب· أحكام و فقه نامنه بر محيطِ معارفدر. داودڭ (عس) زمانندن، ژان طالموسڭ دورينه قدر گوندريلن كتابلرڭ هيچ برى، قرآنِ كريمڭ آيتلريله موفّقيتلى بر شكلده رقابت ايدهمهمشدر. بوندن طولاييدر كه، مسلمانلرڭ يوكسك صنفلرى، حياتڭ حقيقتنى قاورامق نقطهِٔ نظرندن نه قدر تنوّر ايدرلرسه، او درجه قرآن ايله علاقهدار اولويورلر و اوڭا او قدر تعظيم و حرمت گوسترييورلر.
  Yükleniyor...